Document ID: 31986R3833

*****
ΚΑΝΟΝΙΣΜΟΣ (ΕΟΚ) αριθ. 3833/86 ΤΗΣ ΕΠΙΤΡΟΠΗΣ
της 16ης Δεκεμβρίου 1986
για την τροποποίηση του κανονισμού (ΕΟΚ) αριθ. 3601/82 σχετικά με την ανακοίνωση από τα κράτη μέλη προς την Επιτροπή των στοιχείων που αφορούν τις εισαγωγές και εξαγωγές ορισμένων γεωργικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό του Συμβουλίου (ΕΟΚ) αριθ. 2727/75 της 29ης Οκτωβρίου 1975 για την κοινή οργάνωση της αγοράς των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 24, και τις αντίστοιχες διατάξεις των άλλων κανονισμών που αφορούν την κοινή οργάνωση της αγοράς των γεωργικών προϊόντων,
Εκτιμώντας:
ότι ο κανονισμός (ΕΟΚ) αριθ. 3601/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3401/85 (4), προβλέπει ότι τα κράτη μέλη ανακοινώνουν στην Επιτροπή τα στοιχεία που αφορούν τις εισαγωγές και τις εξαγωγές ορισμένων γεωργικών προϊόντων·
ότι τα στοιχεία που παρέχονται σήμερα για τα μήλα δεν επαρκούν για την κάλυψη των αναγκών της διαχείρισης της αγοράς· ότι τα στοιχεία που παρέχονται για τα μήλα θα πρέπει να είναι τα ίδια με τα στοιχεία που απαιτούνται για άλλα οπωροκηπευτικά προϊόντα·
ότι για την καλή διαχείριση της αγοράς είναι αναγκαία η γρήγορη λήψη των στοιχείων που αφορούν το εμπόριο με τις τρίτες χώρες και το ενδοκοινοτικό εμπόριο για ορισμένα προϊόντα στον τομέα των αυγών και των πουλερικών·
ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3601/82 τροποποιείται ως εξής:
1. Το άρθρο 2 καταργείται.
2. Παράρτημα Ι:
α) Στο σημείο «ΙΙΙ Αυγά και Πουλερικά» προστίθενται τα ακόλουθα προϊόντα:
1.2 // // // «Κλάση
του κοινού
δασμολογίου
// Περιγραφή εμπορευμάτων
// // // 02.03 // Συκώτια πουλερικών νωπά, διατηρημένα με απλή ψύξη, κατεψυγμένα, αλατισμένα ή σε άρμη: // // Α. Συκώτια (φουά γκρα) χήνας ή πάπιας // // Β. Άλλα // // // ex 15.01 // Λαρδί, άλλα χοιρινά λίπη και λίπη πουλερικών, που παίρνονται με πίεση, λιώσιμο ή με τη βοήθεια διαλυτών: // // Β. Λίπος πουλερικών // //
β) τα ακόλουθα προϊόντα προστίθενται στο σημείο «XIV οπωροκηπευτικά»:
1.2 // // // Κλάση
του κοινού
δασμολογίου
// Περιγραφή εμπορευμάτων
// // // ex 08.06 // Μήλα, αχλάδια και κυδώνια, νωπά: // // Α. Μήλα: // // ΙΙ. Άλλα» // //
3. Το παράρτημα ΙΙ καταργείται.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1986.

Labels: 3
19